අද අපරාධ පරීක්ෂණ දෙපාර්තමේන්තුවේ නිලධාරීන් කණ්ඩායමක්, ඔවුන් නිරෝධායනයට ලක් කර සිටින වැල්ලවත්තේ පිහිටි පෞද්ගලික හෝටලය වෙත ගොස් රුසියානු ජාතික කපිතාන්වරයාගෙන්, ප්‍රධාන ඉංජිනේරුවරයාගෙන් සහ නියෝජ්‍ය ප්‍රධාන ඉංජිනේරුවරයාගෙන් ප්‍රකාශ සටහන්කරගත්තා.එමෙන්ම මුහුදු සහ නාවික ක්ෂේත්‍ර පිළිබඳ නීතීඥ ඩෑන් මාලික ගුණසේකර පවසන්නේ  එම්.වී එක්ස්ප්‍රස් පර්ල් නෞකාවේ ගිණි ගැනීමෙන් සිදුව ඇති හානියට වන්දි ලබා ගැනීමට මෙරට පවතින නීති හා ජාත්‍යන්තර නීති අතර පවතින නොගැලපීම් බාධාවක් විය හැකි බවයි.මේ අතර නෞකාවේ අභ්‍යන්තරයේ සුළු ගිණි ගැනීම් තවදුරටත්  පවතින අතර,  ගිනි නිවීමේ කටයුතු අඛන්ඩව සිදුකරන බවයි නාවික හමුදා මාධ්‍ය ප්‍රකාශක කපිතාන් ඉන්දික ද සිල්වා කියා සිටියේ.නෞකාව ගිනිගැනීම නිසා අපවිත්‍ර වූ වෙරළ තීර සහ සාගර කලාප පිරිසිදු කිරීමේ කටයුතු අදත් සිදු කෙරුණා.